title: Беш-Ӧзӧктиҥ јурт јеезези
text: Беш-Ӧзӧктиҥ јурт јеезези () — Россия Федерацияда Алтай Республиканыҥ Шабалин аймагында муниципал тӧзӧлмӧ. Администрациялык тӧс јери — Беш-Ӧзӧк јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Беш-Ӧзӧктиҥ јурт јеезезине статус ла гран-кыйулар тургузылган.
  
  Географиязы 
  Јурт јеезе Алтай Республиканыҥ тӱндӱк-кӱнбадыш јанында, Бештиҥ суузыныҥ јарадында турат. Беш-Ӧзӧк деп тегиндӱ адабаган, беш тайганыҥ белтиринде, Беш ичинде турган јурт бийик сындарга курчадат. Јал-Мӧҥкӱнеҥ ле ала Сарлык, Кубаш, Шибее, Кӧдӱрге, Болчок, Куу-Којогор, Кыстарлуныҥ бажы, Кууберге, Арчынду туу. Тоотойдыҥ, Ӱстӱги ле Алтыгы Кодотиниҥ суулары. Јуртта 8 ором: Кудатыныҥ, Октябрьский, Подгорный, Почталу, Советский, Тӧс, Шибертиниҥ, Э. Яимовтыҥ.
  Талайдыҥ кемјӱзинеҥ 1041 метрге бийик. Климады орто-континентал. Тӱштӱктей аймактарга кӧрӧ ай-кӱн эмеш јымжак. Кышкы сооктыҥ ортоайлык температуразы −19 °С, чаган айдыҥ тыҥыда соогы −35..-40 °С. Кар эмеш калыҥ тӱжер. Јайгы орто температура +15..+16,5 °С болзо, јаан изӱ айдыҥ тыҥ изӱзи +35 °С кире бар. Јут-чыктыҥ кеми јеткил тӱжет 435—462 мм. Салкынныҥ ортојылдык тӱргени 4,5 м/с.
  
  Эл-јон 
  
  Јуртта 2002 јылдыҥ тооалыжы аайынча 683 кижи болгон, олордыҥ алтайлар, орустар ла оноҥ до ӧскӧ укту улус болгон.
  
  Окылу тил: орус, алтай.
  
  Јурт јеезеге кирет
  
  Инфраструктуразы 
   Беш-Ӧзӧктиҥ јурт јеезезиниҥ админстрациязы;
   1 орто ӱредӱлӱ школ;
   1 стадион;
   1 эмчилик;
   1 библиотека;
   1 балдардыҥ туразы;
   1 јурттыҥ клубы;
   3 магазин;
   1 пилорама.
  
  Јуруктардыҥ кӧмзӧзи
  
  Ајарулар
  
  Тайантылар 
  Администрация МО «Шебалинский район»
  
  Шабалин аймактыҥ муниципал тӧзӧлмӧзи
  Алтай Республиканыҥ јурт јеезези